Hamarkameratene i 2008

Sesongen 2008 spilte Hamarkameratene i Tippeligaen. Det var den 21. sesongen laget spilte i den øverste divisjonen i norsk herrefotball. Laget ble ledet av Arne Erlandsen for andre sesong på rad. Erlandsen rykket opp med laget året før, da Ham-Kam kom på andreplass i Adeccoligaen 2007. 26 spillere fikk spilletid i eliteserien i løpet av sesongen.

Briskeby
I hele sesongen var det være utbygging på Briskeby gressbane. Ståplassene på den ene langsiden ble revet høsten 2007, og første byggetrinn med 7 500 plasser sto klart til hjemmekampen mot Vålerenga 10. august 2008.

Forventet plassering
Fotballekspertene tippet Ham-Kam på nederste del av tabellen. Dagbladet og Hamar Arbeiderblad tippet Ham-Kam på 9.-plass, TV 2 tippet Ham-Kam på 10., mens VG trodde laget skulle ende på 11.-plass. Aftenposten og Dagsavisen tippet begge Ham-Kam på 13.-plass.

Sesongen
Etter å ha ført Ham-Kam opp fra 1. divisjon året før, var målet til Arne Erlandsen og klubbledelsen å etablere seg i Tippeligaen. Vegard Skogheim fortsatte som assistenttrener, mens Lars Tjernås fortsatte som sportsdirektør. Også Tom Jacobsen og Rolf Høgmo fortsatte i trenerapparatet.

Regnskapet fra 2007 viste at Ham-Kam hadde gått med 7,2 millioner kroner i underskudd. De budsjetterte med 52,4 mill. i 2008.

Foran 7. serierunde 16. mai spurte TV 2 Norges Fotballforbund og ledelsen i Ham-Kam om de ville flytte kampen mot Strømsgodset til 19. mai for å vise den på TV. De gikk med på det, og det førte til store protester fra supporterne, som mente at alle burde få spille på «fotballens festdag» 16. mai. Briskebybanden og Godsetunionen bestemte at de ville være helt stille i første omgang. «Sjelden har en omgang i Tippeligaen foregått i så stille omgivelser,» skrev journalist Johannes Dobson. Kampen ble omstridt av andre grunner også. Ham-Kam skåret i det 62. minutt, og så ut til å vinne til overtiden hadde gått i tre minutter. Da dømte dommer Kjetil Sælen straffe til Strømsgodset for en felling som kom utenfor sekstenmeteren. Kampen endte 1–1.

I juli røk Oluwasegun Abiodun uklar med klubbens ledelse, og nektet å trene. Etter noen ukers tid ønsket han likevel å spille igjen, og etter ønske fra de andre spillerne fikk han lov. En handling som fikk lederen for Briskebybanden til å uttale at han heller ønsket at Ham-Kam skulle rykke ned enn at Abiodun fortsatt skulle få spille.

Spissen Roman Kienast, som var en av Tippeligaens to spillere som deltok i EM-sluttspillet i 2008 spilte 12 kamper for Ham-Kam uten mål, og ble lånt ut til Helsingborgs IF fra august, etter å ha luktet på en overgang til Viking.

Nyervervingen Leonardo Ferreira da Silva, som skulle erstatte Kienast, kom i medias fokus under kampen mot Fredrikstad 18. august da han skallet ned FFKs Abgar Barsom. da Silva hevdet det var tilfeldig. Doms- og sanksjonsutvalget var til dels enig: «Utvalget er i tvil om da Silva bevisst forsøker å skalle motspilleren, og denne tvilen skal komme den anmeldte til gode». Han måtte likevel sone to kamper.

I august 2008 kom også kroaten Ante Vitaić på lån. Han viste seg å være en meget god spiller, som fikk litt orden på midtbanen til Ham-Kam. På ti kamper skåret han fire av mål, to av disse direkte fra cornerflagget.

Det så lenge stygt ut for Ham-Kam. Etter 16 seriekamper hadde laget bare ni poeng, og lå fem poeng bak Aalesund. På grunn av utvidelsen av Tippeligaen var det bare et lag som rykket ned, så man øynet et håp. Særlig etter 20. serierunde, da «Kamma» vant 2–1 over AaFK, og gikk forbi dem på tabellen. Det var også den fjerde kampen på rad uten tap for Hamar-laget. Men på de seks siste kampene klarte Ham-Kam bare å få med seg fire poeng. Aalesund fikk ti, og Ham-Kam var klare for 1. divisjon i 2009.

Vegar Bjerke, som har spilt for Ham-Kam siden 1997, ble kåret til årets spiller både av Hamkam.no og Briskebybanden. Bjerke ble også kåret til årets spiller i 2002.

Tabellen

Kamper

Seriekamper

Norgesmesterskapet i fotball

Treningskamper

Statistikk
Oppdatert 6. november 2008.

Målskårere

Serien
5 mål
  Olivier Karekezi

4 mål 
  Ante Vitaić

3 mål
  Markus Ringberg

2 mål 
  Juha Pasoja
    Tommy Øren
    Vegar Bjerke

1 mål 
    Adem Güven
  Oluwasegun Abiodun
    Marcus Pedersen
    Knut Henry Haraldsen

Cupen

1 mål 
    Markus Ringberg
    Juha Pasoja
  Roman Kienast

Kort i serien

Røde kort
To røde kort: Jan Michaelsen
Ett rødt kort: Juha Pasoja, Markus Ringberg, Vegar Bjerke

Gule kort
Seks gule kort: Juha Pasoja
Fem gule kort: Jan Michaelsen
Fire gule kort: Markus Ringberg, Vegar Bjerke
Tre gule kort: Ivar Rønningen, Tom Kristoffersen, Ante Vitaic
To gule kort: Srđan Urošević, Marius Gullerud, Tommy Øren, Arnar Førsund, Oluwasegun Abiodun
Ett gult kort: Joachim Sørum, John Anders Rise, Frode Bjørnevik, Pål Strand, Jon Masalin

Tilskuertall

Spillere

Spilleravganger før seriestart
Kenneth Dokken til Odd Grenland.
Martin Husár til Lillestrøm Sportsklubb.
David Mannix til Accrington Stanley.
Thomas Øverby til Nybergsund IL-Trysil.
Pål Ekeberg Schjerve til Nybergsund IL-Trysil.

Spillersigneringer før seriestart
Arnar Førsund fra Vålerenga Fotball.
Adem Güven fra Raufoss Idrettslag.
Olivier Karekezi fra Helsingborgs IF.
Håkan Malmström fra IF Brommapojkarna.
Jon Masalin fra Notodden Fotballklubb.
Sebino Plaku fra KF Partizani Tirana.
Pål Strand fra Lillestrøm Sportsklubb.
Srđan Urošević fra Esteghlal F.C.

Spilleravganger i sesongen
Roman Kienast på lån til Helsingborgs IF.
Sebino Plaku på lån til KF Partizani Tirana.
Joachim Sørum på lån til Nybergsund IL-Trysil.

Spillersigneringer i sesongen
Leonardo Ferreira da Silva på lån fra SCR Altach.
Ante Vitaic på lån fra NK Osijek.

Spillerstall sesongen 2008

Referanser

Eksterne lenker
 hamkam.no

2008
HamKam
Tippeligaen 2008